2

1. SVARSTYTA. Lietuvos Respublikos Seimo Konstitucijos komisijos nuostatų projektas. 
NUTARTA. Patvirtinti posėdyje pakoreguotas Lietuvos Respublikos Konstitucijos komisijos darbo tvarkos taisykles.
Pritarta bendru sutarimu.
2. SVARSTYTA. Lietuvos Respublikos Konstitucijos 56 straipsnio papildymo įstatymo projektas Nr. XIP-5001 (pasirengimas svarstymui).

NUTARTA:
1. Kreiptis į Lietuvos Respublikos Vyriausybę, prašant ją, vadovaujantis Ministro Pirmininko 2011 m. sausio 17 d. potvarkiu Nr. 15 sudarytos darbo grupės parengtais apibendrintais pasiūlymais, taip pat Lietuvos Respublikos Konstitucinio Teismo 2012 m. rugsėjo 5 d. nutarimu „Dėl Lietuvos Respublikos Seimo rinkimų įstatymo 2 straipsnio 5 dalies (2012 m. kovo 22 d. redakcija) atitikties Lietuvos Respublikos Konstitucijai“, pateikti konkrečią nuomonę dėl Europos Žmogaus Teisių Teismo Didžiosios kolegijos 2011 m. sausio 6 d. sprendimo byloje „Paksas prieš Lietuvą“ vykdymo.
Balsavimo rezultatai: už – 11, prieš – 1, susilaikė – 0.

2. Kreiptis į Seimo kanceliarijos Parlamentinių tyrimų departamentą dėl informacijos apie kitų šalių apkaltos proceso tvarka pašalintų valstybės pareigūnų galimybių užimti postus teisinį reglamentavimą.

Pritarta bendru sutarimu.

3. SVARSTYTA. Konstitucijos komisijos ekspertų sąrašas.
NUTARTA:

1. Papildyti Komisijos ekspertų sąrašą, į jį įrašant Komisijos narių pasiūlytus ekspertus. 

2. Kviesti į Komisijos posėdžius ekspertus ir išklausyti jų nuomonę svarstomais klausimais.
3. Išsiaiškinti Seimo kanceliarijos galimybes gauti oficialią institucijų (VU, MRU,VDU) nuomonę svarstomais klausimais.
Pritarta bendru sutarimu.

4. SVARSTYTA. Dėl Lietuvos Respublikos Konstitucinio Teismo leidinių.
NUTARTA. Kreiptis į Lietuvos Respublikos Konstitucinio Teismo pirmininką, prašant leisti Komisijai nemokamai įsigyti Konstitucinio Teismo leidinių sąraše nurodytus leidinius.
Pritarta bendru sutarimu.

5. SVARSTYTA. Kiti klausimai.

NUTARTA:

1. Parengti ir išsiųsti atsakymus į piliečių Jono Juodvalkio ir Antano Maknicko paklausimus.

2. Įrašyti į kito posėdžio darbotvarkę klausimą dėl pasiūlymo keisti Konstitucijos 57 straipsnį, numatant eilinių Seimo rinkimų datą pavasarį.

Pritarta bendru sutarimu.

3. Kitą Komisijos posėdį surengti pirmąjį pavasario sesijos trečiadienį (2013 m. kovo 13 d.).

Pritarta bendru sutarimu.            
